lv en id eo eo en lv lv en lv lv lv eo lv lv lv lv lv lv lv lv lv lv lv lv lv lv en lv lv es en lv en
Wizz Air - atcelto lidojumu maiņa un naudas atgriešana | Brīvdienām.lv
Aviokompānija ir ieviesusi automātisko naudas atgriešanu uz Wizz klienta kontu. Papildus rezervācijas summas atgriešanai, uzņēmums saviem klientiem piešķir bonusu, kas sastāda 20% no atceltās rezervācijas kopējas summas. Wizz Air kontā atgriezto naudas summu var izmantot jaunu aviobiļešu iegādei uz reisiem nākamajos 24 mēnešos.
Naudas izmaksa uz bankas kontu
Ja atceltās rezervācijas veicējs vēlas saņemt naudas atgriešanu uz savu bankas kontu, tad tam jāizpilda speciāli šim gadījumam paredzēta veidlapa, kas pieejama Wizz lietotāja kontā pie atceltās rezervācijas. Izvēloties Wizz kontā ieskaitīto naudu izmaksāt uz savu bankas kontu, aviokompānijas piešķirtais 20% bonuss tiks anulēts un uz kontu tiks atgriezta rezervācijas summa 100% apmērā.
Jāņem vērā, ka lielā pieprasījuma dēļ, naudas atgriešanu uz bankas kontu var aizņemt ilgu laiku. Pārskaitījumsvar aizņemt pat vairākus mēnešus.
Vairāk informācijas par atcelto biļešu atgriešanu un naudas atmaksu atradīsiet šeit».
Vai Wizz Air maksā kompensāciju par vīrusa Covid19 ietekmē atceltu lidojumu?
Wizz Air tāpat, kā citu aviokompāniju pasažieriem ārkārtas gadījumos papildus kompensācija nepienākas. Aviokompānija piešķir 20% bonusu, gadījumā, ja atceltā lidojuma pasažieri par Wizz kontā atgriesto naudas summu iegādājas avobiļetes uz citiem Wizz Air piedāvatiem reisiem, nepieprasot naudas atmaksu uz bankas kontu.
Vai pastāv iespēja pašam atcelt iegādātās Wizz Air lidojuma biļetes un atgriezt naudu?
Rezervācijas veicējs var atcelt veikto aviobiļešu rezervāciju, taču atgriežot lidojuma biļetes pirms aviokompānija ir atcēlusi konkrēto reisu, netiks veikta 100% naudas atmaksa. Izņēmums ir pasažieri, kas iegādājušies Wizz Flex. Atceļot rezervāciju brīvprātīgi, tiek iekasēta maksa par pakalpojumu, kuras apmērs ir 60 – 80 EUR par pasažieri, par lidojumu. Vairāk par brīvprātīgu lidojuma atcelšanu lasiet šeit».
Kā sazināties ar aviokompāniju Wizz Air?
Ar aviokompāniju Wizz Air iespējams sazināties zvanot pa maksas tālruni 902 00 953. Maksa par zvanu 0,86 EUR minūtē + maksa par telefona operatora pakalpojumiem. Jāņem vērā, ka ārkārtas situācijā, saziņa ar aviokompāniju var būt ļoti apgrūtinoša. Papildus kontaktinformācija atrodama šeit». Jāņem vērā, ka ārkārtas situācijā, saziņa ar aviokompāniju var būt ļoti apgrūtinoša.
Kā atgriezt naudu par atceltu lidojumu, ja Wizz Air aviobiļešu rezervācija veikta tūrisma aģentūrā?
Lai saņemtu naudas atgriešanu par atceltu aviobiļeti vai veiktu izmaiņas rezervācijā, ir jāsazinās ar rezervācijas veicēju. Pasažieris nevar  pieprasīt naudas atgriešanu Wizz Air mājas lapā vai sazinoties ar aviokompānijas pārstāvi, ja rezervācija veikta tūrisma aģentūrā vai to veikusi kāda cita trešā persona, kas tiek uzskatīta par rezervācijas veicēju.
Kā var zināt vai lidojums ir atcelts?
Informācija par lidojuma atcelšanu tiek nosūtīta uz e-pastu, kas norādīts veicot aviobiļešu rezervāciju. Lidojuma statusam iespējams sekot līdzi aviokompānijas mājās lapā, atverot savu rezervāciju vai sadaļā “Lidojuma status”.
Lidojumi uz Krētu un atpakaļ sākot no 57 EUR
Ryanair lidojuma maiņa un naudas atgriešana.
© Copyrights 2022, Brīvdienām.lv A theme by MintTM
Proudly powered by WordPress